Ndikimi global i Gjermanisë
Gjermania është fuqia kryesore ekonomike evropiane dhe ka marrë një rol në rritje në sfidat globale të sigurisë
Gjermania ka potencën e një fuqie globale, thonë shumë analistë. Ata vënë në dukje rolin udhëheqës të Berlinit për zgjidhjen e krizës financiare evropiane dhe përpjekjet diplomatike gjermane për të ndalur luftën në Ukrainë. Por disa ekspertë të tjerë nuk janë të bindur se Gjermania është e përgatitur për një rol më të madh ndërkombëtar. Korrespondentja e Zërit të Amerikës Jela de Franceschi na sjell një material mbi përmasat dhe kufizimet e potencës së Gjermanisë: Gjigandi ekonomik i Evropës, Gjermania, nuk ka qenë kurrë më e begatë, më e sigurtë dhe më e lirë se sot. Ajo është ekonomia e katërt e botës dhe një ndër eksportuesit më të mëdhenj të globit. Në Uashington dhe Pekin, Gjermania është simboli i Evropës së sotme. 24 vjet pas ribashkimit, Gjermania është bërë partneri më i vlefshëm evropian i Amerikës thotë Annette Heuser i Fondacionit Bertelsmann: Por pavarësisht nga rritja e ndikimit të saj, Gjermania ka qenë e rezervuar në marrjen e një roli më të madh global thotë Stephen Szabo, autor i librit Gjermania, Rusia dhe Gjeo-Ekonomia: Dhe pyetja aktuale është: Zoti Szabo pohon se rruga e Gjermanisë drejt statusit të një fuqie botërore është e mbushur me pengesa. Kriza e Eurozonës është menaxhuar në bazë të rregullave të Berlinit, por masat shtrënguese kanë sjellë ndryshime në klimën politike evropiane duke fuqizuar radikalët e së majtës dhe populistët e së djathtës. E vetmja pikë që i bashkon këto forca është kundërshtimi ndaj politikave gjermane, thotë zoti Szabo: Fuqizimi i Gjermanisë ndodh ndërkohë që Perëndimi përballet me Rusinë nga njëra anë dhe përpiqet t’u përgjigjet kërcënimeve nga ekstremizmi islamik thotë Daniel Hamilton i Qendrës për Marrëdhënie Transatlantike: Kriza që është shpalosur tek portat e Evropës e ka bërë Berlinin të fuqizojë praninë e sigurisë. Reinhard Butikofer i Këshillit Gjerman për Marrëdhënie me Jashtë thotë se ushtria gjermane po luan një rol kryesor në forcën e reagimet të shpejtë në NATO që u krijua në përgjigje të ndërhyrjes ruse në Ukrainë. Berlini u ka ofruar armatime edhe forcave kurde në Irak që luftojnë kundër ISIS. Ekspertët thonë se ndikimi ekonomik global i Gjermanisë varet tek stabiliteti i marrëdhënieve ndërkombëtare që bazohet tek fuqia strategjike e Perëndimit, ku ajo vetë po jep kontribut.